Explozie la fabrica de armament de la Cugir. Două persoane au suferit arsuri.
O explozie s-a produs la Uzina Mecanică Cugir, urmată de un incendiu. Două persoane au suferit arsuri, iar un elicopter SMURD a fost solicitat la fața locului. Pompierii acționează la lichidarea incendiului, care se manifestă fără flacără vizibilă, au transmis autoritățile.
O explozie urmată de incendiu s-a produs vineri după-amiază la Uzina Mecanică Cugir. Primele informaţii arătau că trei persoane au suferit arsuri.Conform ISU Alba, Garda de Intervenţie Sebeş intervine pentru stingerea unui incediu la Uzina Mecanică Cugir."Din primele informaţii este vorba de o explozie urmată de incendiu în urma căreia au rezultat 3 victime cu arsuri. Acţiunea este în dinamică", a fost anunţul iniţial al celor de la ISU Alba.Apoi, reprezenanţii ISU Alba au revenit anunţând că explozia s-a produs în zona tunelului de încercări.La această oră sunt două victime confirmate: o femeie de 53 de ani cu arsuri pe 40% din corp pentru care a fost chemat elicopterul SMURD şi o femeie de 58 de ani, care a suferit arsuri mai uşoare."La acest moment incendiul nu se manifestă cu flacără vizibilă, pompierii acţionează pentru lichidare", transmite ISU Alba.